**PASKAIDROJUMA RAKSTS**

**PAR JELGAVAS VALSTSPILSĒTAS PAŠVALDĪBAS 2021.GADA 22.JŪLIJA**

**SAISTOŠO NOTEIKUMU NR.21-16 “GROZĪJUMI JELGAVAS PILSĒTAS PAŠVALDĪBAS 2015.GADA 12.NOVEMBRA SAISTOŠAJOS NOTEIKUMOS**

**Nr.15-18 “SADZĪVES ATKRITUMU APSAIMNIEKOŠANA JELGAVAS PILSĒTAS ADMINISTRATĪVAJĀ TERITORIJĀ”” PRECIZĒŠANU**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Precizējumi saistošajos noteikumos izstrādāti saistošo noteikumu atbilstībai Atkritumu apsaimniekošanas likuma 39.panta pirmās daļas 1.punktam. Tiek precizēts, ka Jelgavas valstspilsētas dome ar savu lēmumu, ievērojot to, ka sabiedrisko pakalpojumu regulatora apstiprinātā tarifa par sadzīves atkritumu apglabāšanu atkritumu poligonā un dabas resursa nodokļa par atkritumu apglabāšanu noteikšana neietilpst pašvaldības kompetencē, apstiprina maksu par sadzīves atkritumu savākšanu, pārvadāšanu, pārkraušanu, šķirošanu un citām normatīvajos aktos noteiktajām darbībām, ko veic pirms atkritumu reģenerācijas un kas samazina apglabājamo atkritumu apjomu, par uzglabāšanu, dalītās atkritumu savākšanas, pārkraušanas un šķirošanas infrastruktūras objektu uzturēšanu atbilstoši līgumam, kuru noslēgusi pašvaldība un atkritumu apsaimniekotājs. |
| 2.Projekta nepieciešamības pamatojums | Saistošie noteikumi precizēti saskaņā ar Vides aizsardzības un reģionālās attīstības ministrijas 2021.gada 4.augusta atzinumā Nr.1-18/7264 “Par Jelgavas valstspilsētas pašvaldības 2021.gada 22.jūlija saistošajiem noteikumiem Nr.21-16” norādīto. |
| 3.Informācija par plānoto projekta ietekmi uz pašvaldības budžetu | Nav. |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Nav. |
| 5.Informācija par plānoto projekta ietekmi uz administratīvajām procedūrām | Mainoties sabiedrisko pakalpojumu regulatora apstiprinātajam tarifam par sadzīves atkritumu apglabāšanu atkritumu poligonā un dabas resursa nodoklim par atkritumu apglabāšanu, Jelgavas valstspilsētas domei nebūs jāveic grozījumi lēmumā par apstiprināto atkritumu apsaimniekošanas maksu. |
| 6.Informācija par konsultācijām ar privātpersonām | Nav notikušas. |

Jelgavas valstspilsētas domes priekšsēdētājs A. Rāviņš